CELEX: 32010D0594
Language: sl
Date: 2010-09-16 00:00:00
Title: 2010/594/EU: Sklep Evropskega sveta z dne 16. septembra 2010 o spremembi seznama sestav Sveta

6.10.2010   
            
            
               SL
            
            
               Uradni list Evropske unije
            
            
               L 263/12
            
         SKLEP EVROPSKEGA SVETA
   z dne 16. septembra 2010
   o spremembi seznama sestav Sveta
   (2010/594/EU)
   EVROPSKI SVET JE –
   ob upoštevanju Pogodbe o Evropski uniji in zlasti prvega odstavka člena 16(6) Pogodbe,
   ob upoštevanju Pogodbe o delovanju Evropske unije in zlasti točke (a) člena 236 Pogodbe,
   ob upoštevanju naslednjega:
   
               (1)
            
            
               Da bi se v poimenovanju sestav Sveta upoštevale spremembe, ki jih Lizbonska pogodba vnaša v predhodne pogodbe v zvezi z vesoljem in športom, je treba poimenovanje sestave „konkurenčnost (notranji trg, industrija in raziskave)“ prilagoditi tako, da se doda beseda „vesolje“, poimenovanju sestave „izobraževanje, mladina in kultura“ pa se doda beseda „šport“.
            
         
               (2)
            
            
               Seznam sestav Sveta iz Priloge k Sklepu Sveta 2009/878/EU (Splošne zadeve) z dne 1. decembra 2009 o določitvi seznama sestav Sveta, poleg tistih iz drugega in tretjega pododstavka člena 16(6) Pogodbe o Evropski uniji (1), ki je povzet v Prilogi I k Poslovniku Sveta (2), je zato treba spremeniti –
            
         SPREJEL NASLEDNJI SKLEP:
   Člen 1
   Seznam sestav Sveta iz Priloge k Sklepu 2009/878/EU in posledično seznam sestav Sveta iz Priloge I k Poslovniku Sveta se spremenita na naslednji način:
   
               1.
            
            
               točka 6 „Konkurenčnost (notranji trg, industrija in raziskave)“ se nadomesti s:
               
                           „6.
                        
                        
                           Konkurenčnost (notranji trg, industrija, raziskave in vesolje)“;
                        
                     
         
               2.
            
            
               točka 10 „Izobraževanje, mladina in kultura“ se nadomesti z:
               
                           „10.
                        
                        
                           Izobraževanje, mladina, kultura in šport“.
                        
                     
         Opombe pod črto ostanejo nespremenjene.
   Člen 2
   Ta sklep začne veljati na dan sprejetja.
   
      V Bruslju, 16. septembra 2010
      
         
            Za Evropski svet
         
         
            Predsednik
         
         H. VAN ROMPUY
      
   
   
      (1)  UL L 315, 2.12.2009, str. 46.
   
      (2)  UL L 325, 11.12.2009, str. 35.